CELEX: 62015TN0375
Language: hr
Date: 2015-07-10 00:00:00
Title: Predmet T-375/15: Tužba podnesena 10. srpnja 2015. – Germanwings protiv Komisije

12.10.2015   
            
            
               HR
            
            
               Službeni list Europske unije
            
            
               C 337/19
            
         Tužba podnesena 10. srpnja 2015. – Germanwings protiv Komisije
   (Predmet T-375/15)
   (2015/C 337/21)
   Jezik postupka: njemački
   
      Stranke
   
   
      Tužitelj: Germanwings GmbH (Köln, Njemačka) (zastupnik: A. Martin-Ehlers, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije od 1. listopada 2014. u predmetu SA.27339 (2012/C) (ex 2011/NN) – zračna luka u Zweibrückenu i zrakoplovne kompanije koje se koriste tom zračnom lukom – i to:
               
                           —
                        
                        
                           članak 1. stavak 2., u dijelu kojem se u njemu spominje ugovor s društvom Germanwings GmbH iz 2006. i
                        
                     
                           —
                        
                        
                           članak 3. stavak 3. točku (e);
                        
                     
         
               —
            
            
               poništi odluku Komisije od 11. svibnja 2015., GESTDEM 2015/1288;
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U pogledu prvog dijela tužbenog zahtjeva tužitelj u biti ističe sljedeće:
   
               1.
            
            
               Pogrešan odnosno nepotpun prikaz činjeničnog stanja
               Ovdje se prigovara da tuženik pogrešno, proturječno odnosno nepotpuno prikazuje određene elemente činjeničnog stanja.
            
         
               2.
            
            
               Nedostatak u obrazloženju
               U vezi s time osobito se prigovara da infrastrukturni troškovi koje Komisija pripisuje jednom ugovoru iz 2006. između tužitelja i operatora zračne luke u Zweibrückenu nisu bili razvrstani.
            
         
               3.
            
            
               Nepostojanje dužnosti povrata na teret tužitelja
               Tužitelj ovdje ističe da tuženik nije proveo vlastito ispitivanje pripisivanja infrastrukturnih troškova o kojima je riječ. Nadalje, pripisivanje tih troškova od strane Komisije ugovoru koji je tužitelj sklopio 2006. pravno nije dopušteno jer je u suprotnosti s dosadašnjom Komisijinom praksom odlučivanja i jer Komisija nije uzela u obzir javno dostupno činjenično stanje. Podredno se s time u vezi ističe da je pripisivanje tih troškova trebalo biti znatno manje.
            
         
               4.
            
            
               Nepostojanje Komisijinog obrazloženja državnog elementa
               Tužitelj ovdje ističe da Komisija nije obrazložila zašto bi u ovom slučaju bilo riječ o državnoj potpori.
            
         
               5.
            
            
               Podredno, zaštita legitimnih očekivanja
               Naposljetku, u odnosu na prvi dio tužbenog zahtjeva podredno se navodi da se eventualnom povratu navodne državne potpore protivi načelo zaštite legitimnih očekivanja.
               U odnosu na drugi dio tužbenog zahtjeva tužitelj u biti ističe da pobijana odluka nije dovoljno obrazložena i da je Komisija pogrešno protumačila članak 4. stavak 2. Uredbe (EZ) br. 1049/2001 (1).
            
         
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)